ত্ৰিপুৰা বিধানসভা নিৰ্বাচনৰ ফলাফল ঘোষণা কৰাৰ পূৰ্বে চিপিআই(এম) সমৰ্থকসকলৰ বাবে এক দুখবৰ। কৃষ্ণপুৰ সমষ্টিৰ চিপিআই(এম) প্ৰাৰ্থী তথা মীন মন্ত্ৰী খগেন্দ্ৰ জামাতিয়াই আজি ৰাতিপুৱা প্ৰায় ৮.১১ বজাত নতুন দিল্লীস্থিত AIIMSত শেষ নিশ্বাস ত্যাগ কৰে। মৃত্যুৰ সময়ত নেতাগৰাকীৰ বয়স আছিল ৬৪।
উল্লেখ্য যে ত্ৰিপুৰা নিৰ্বাচনৰ প্ৰচাৰৰ অন্তিম ভাগত জামাতিয়া গুৰুতৰভাবে অসুস্থ হৈ পৰাত তেওঁক উন্নত চিকিৎসাৰ বাবে দিল্লীৰ AIIMSত ভৰ্তি কৰোৱা হয়।
জানিব পৰা মতে বৰ্ষীয়ান চিপিআই(এম)ৰ নেতাজন দীৰ্ঘদিন ধৰি জণ্ডিজৰ দৰে জটিল ৰোগত আক্ৰান্ত হৈ চিকিৎসালয়ত চিকিৎসাধীন হৈ আছিল। আৰু অৱশেষত আজি ৰাতিপুৱা মৃত্যুক আকোৱালি লয়।
উল্লেখযোগ্য যে খগেন্দ্ৰ জামাতিয়াই ১৯৮৩ চনতে চিপিআই(এম) দলত যোগদান কৰিছিল। মৃত্যুৰ সময়লৈকে তেওঁ কোনো এবাৰো নিৰ্বাচনত পৰাজিত হোৱা নাই।
ৰাজনীতি পথাৰত অভিজ্ঞ বুলি পৰিচিত জামাতিয়াই ১৯৮৮ চনৰ পৰাই একেৰাহে ছয়বাৰ কৃষ্ণপুৰ সমষ্টিক প্ৰতিনিধিত্ব কৰিছে।
বৰ্ষীয়ান চিপিআই(এম) নেতাজনৰ মৃত্যুয়ে স্বাভাবিকতে দলটোৰ মনোবল কিছু পৰিমানে হ্ৰাস কৰা পৰিলক্ষিত হ'ব।
ইফালে প্ৰাক্তন মন্ত্ৰীগৰাকীৰ শেষ কৃত্ব সম্পূৰ্ণ ৰাজ্যিক মৰ্যাদাৰে সম্পন্ন কৰা হ'ব বুলি চৰকাৰী শুত্ৰই জানিবলৈ দিছে।
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
মোদীৰ "পৰম মিত্ৰ" হোৱাৰ বাবেই আম্বানীৰ ৰিলায়েন্সে নিৰ্মাণ কৰিব পাৰে নেকি Private Zoo?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
